# 

# ประกาศกระทรวงการคลัง

## เรื่อง ขยายกำหนดเวลาการยื่นรายการ การนำส่งหรือการชำระภาษีอากร ให้แก่ผู้มีหน้าที่นำส่งภาษีเงินได้หัก ณ ที่จ่าย ผู้มีหน้าที่นำส่งภาษีเงินได้นิติบุคคล การนำส่งหรือการชำระภาษีมูลค่าเพิ่ม

## การชำระภาษีธุรกิจเฉพาะ และการเสียอากรแสตมป์

เพื่อช่วยเหลือและบรรเทาภาระภาษี ให้แก่ผู้มีหน้าที่นำส่งภาษีเงินได้หัก ณ ที่จ่าย ผู้มีหน้าที่นำส่งภาษีเงินได้นิติบุคคล นำส่งหรือชำระภาษีมูลค่าเพิ่ม ชำระภาษีธุรกิจเฉพาะ และเสียอากรแสตมป์ ซึ่งได้รับผลกระทบจากการระบาดของโรคติดเชื้อไวรัสโคโรนา 2019 (COVID-19) และส่งผลกระทบต่อสภาวะเศรษฐกิจของประเทศไทยทั้งทางตรงและทางอ้อม รัฐมนตรีว่าการกระทรวงการคลังพิจารณาแล้ว จึงอาศัยอำนาจตามมาตรา ๓ อัฏฐ วรรคสอง แห่งประมวลรัษฎากร อนุมัติให้ขยายกำหนดเวลาการยื่นรายการ การนำส่งหรือการชำระภาษีอากรตามประมวลรัษฎากรออกไปตามความจำเป็นแก่กรณีให้แก่ผู้ประกอบการที่ต้องปิดสถานประกอบการตามคำสั่งของทางราชการ หรือผู้ประกอบการที่มีสถานประกอบการตั้งอยู่ในเขตท้องที่ที่ทางราชการมีคำสั่งให้ปิดพื้นที่ ดังต่อไปนี้

ข้อ ๑. ให้ขยายกำหนดเวลาการยื่นรายการและการนำส่งภาษีตามมาตรา 3 เตรส มาตรา 52 มาตรา 59 มาตรา 65 จัตวา มาตรา 69 ทวิ มาตรา 70 มาตรา 70 ทวิ มาตรา 83/5 มาตรา 83/6 และมาตรา 83/7 แห่งประมวลรัษฎากร สำหรับกรณีที่ต้องยื่นรายการและนำส่งภาษีสำหรับเดือนมีนาคม 2563 ซึ่งต้องยื่นรายการและนำส่งภาษีภายในวันที่ 7 เมษายน พ.ศ. 2563 หรือที่ได้รับการขยายกำหนดเวลาดังกล่าวออกไปเป็นภายในวันที่ 15 เมษายน พ.ศ. 2563 สำหรับการยื่นรายการและชำระภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต ลงวันที่ 28 มกราคม พ.ศ. ๒๕๖2 แล้วแต่กรณี ออกไปเป็นภายในวันที่ 15 พฤษภาคม พ.ศ. ๒๕๖๓

/ ข้อ 2. ให้ขยาย ...

-2-

ข้อ 2. ให้ขยายกำหนดเวลาการยื่นรายการและการนำส่งภาษีตามมาตรา 3 เตรส มาตรา 52 มาตรา 59 มาตรา 65 จัตวา มาตรา 69 ทวิ มาตรา 70 มาตรา 70 ทวิ มาตรา 83/5 มาตรา 83/6 และมาตรา 83/7 แห่งประมวลรัษฎากร สำหรับกรณีที่ต้องยื่นรายการและนำส่งภาษีสำหรับเดือนเมษายน 2563 ซึ่งต้องยื่นรายการและนำส่งภาษีภายในวันที่ 7 พฤษภาคม พ.ศ. 2563 หรือที่ได้รับการขยายกำหนดเวลาดังกล่าวออกไปเป็นภายในวันที่ 15 พฤษภาคม พ.ศ. 2563 สำหรับการยื่นรายการและชำระภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต ลงวันที่ 28 มกราคม พ.ศ. ๒๕๖2 แล้วแต่กรณี ออกไปเป็นภายในวันที่ 15 พฤษภาคม พ.ศ. ๒๕๖๓

ข้อ 3. ให้ขยายกำหนดเวลาการยื่นแบบแสดงรายการและการชำระภาษีมูลค่าเพิ่มตามมาตรา 83 แห่งประมวลรัษฎากร และภาษีธุรกิจเฉพาะ ตามมาตรา 91/10 แห่งประมวลรัษฎากร ทั้งนี้ ไม่รวมถึงการยื่นแบบแสดงรายการและชำระภาษีธุรกิจเฉพาะ สำหรับกิจการขายอสังหาริมทรัพย์เป็นทางค้าหรือหากำไรไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากร สำหรับกรณีที่ต้องยื่นรายการและชำระภาษีสำหรับเดือนมีนาคม 2563 ซึ่งต้องยื่นรายการและชำระภาษีภายในวันที่ 15 เมษายน พ.ศ. 2563 หรือที่ได้รับการขยายกำหนดเวลาดังกล่าวออกไปเป็นภายในวันที่ 23 เมษายน พ.ศ. 2563 สำหรับการยื่นรายการและชำระภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต ลงวันที่ 28 มกราคม พ.ศ. ๒๕๖2 แล้วแต่กรณี ออกไปเป็นภายในวันที่ 23 พฤษภาคม พ.ศ. ๒๕๖๓

ข้อ 4. ให้ขยายกำหนดเวลาการยื่นแบบแสดงรายการและการชำระภาษีมูลค่าเพิ่มตามมาตรา 83 แห่งประมวลรัษฎากร และภาษีธุรกิจเฉพาะ ตามมาตรา 91/10 แห่งประมวลรัษฎากร ทั้งนี้ ไม่รวมถึงการยื่นแบบแสดงรายการและชำระภาษีธุรกิจเฉพาะ สำหรับกิจการขายอสังหาริมทรัพย์เป็นทางค้าหรือหากำไรไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากร สำหรับกรณีที่ต้องยื่นรายการและชำระภาษีสำหรับเดือนเมษายน 2563 ซึ่งต้องยื่นรายการและชำระภาษีภายในวันที่ 15 พฤษภาคม พ.ศ. 2563 หรือที่ได้รับการขยายกำหนดเวลาดังกล่าวออกไปเป็นภายในวันที่ 23 พฤษภาคม พ.ศ. 2563 สำหรับการยื่นรายการและชำระภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต ลงวันที่ 28 มกราคม พ.ศ. ๒๕๖2 แล้วแต่กรณี ออกไปเป็นภายในวันที่ 23 พฤษภาคม พ.ศ. ๒๕๖๓

ข้อ 5. ให้ขยายกำหนดเวลาการยื่นแบบแสดงรายการและการชำระอากรเป็นตัวเงินแทนการปิดแสตมป์ตามมาตรา 103 (3) แห่งประมวลรัษฎากร สำหรับกรณีที่ต้องยื่นชำระตั้งแต่วันที่ 1 เมษายน พ.ศ. 2563 ถึงวันที่ 15 พฤษภาคม พ.ศ. 2563 ออกไปเป็นภายในวันที่ 15 พฤษภาคม พ.ศ. 2563

/ ข้อ 6. กรณี ...

-3-

ข้อ 6. กรณีที่ผู้ประกอบการมีสำนักงานหลายแห่ง ให้ขยายกำหนดเวลาการยื่นรายการ การนำส่งหรือเสียภาษีเฉพาะสำนักงานใหญ่ หรือสำนักงานสาขา ซึ่งต้องปิดสถานประกอบการตามคำสั่งของทางราชการ หรือที่มีสถานประกอบการตั้งอยู่ในเขตท้องที่ที่ทางราชการมีคำสั่งให้ปิดพื้นที่ เท่านั้น

ข้อ 7. แบบแสดงรายการภาษีที่ผู้มีหน้าที่เสียภาษีหรือนำส่งภาษีได้รับการขยายกำหนดเวลาการยื่นรายการและชำระภาษีอากรหรือนำส่งภาษี มีดังนี้

(1) ภาษีเงินได้หัก ณ ที่จ่าย ตามแบบ ภ.ง.ด. ๑ ภ.ง.ด. ๒ ภ.ง.ด. ๓ ภ.ง.ด. ๕๓ ภ.ง.ด. ๕๔

(2) ภาษีมูลค่าเพิ่ม ตามแบบ ภ.พ. ๓๐ และ ภ.พ. ๓๖

(3) ภาษีธุรกิจเฉพาะ ตามแบบ ภ.ธ. ๔๐

(4) อากรแสตมป์ ตามแบบ อ.ส. ๔ อ.ส. ๔ก และ อ.ส. ๔ข

ประกาศ ณ วันที่ 31 มีนาคม พ.ศ. ๒๕๖๓

อุตตม สาวนายน

(นายอุตตม สาวนายน)

รัฐมนตรีว่าการกระทรวงการคลัง